**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

 **POSĖDŽIO PROTOKOLAS**

2022-12-14 Nr. TAR-125

Posėdis vyko 2022-12-08. Pradžia 15.00 val.

Posėdžio pirmininkė – Laima Juknienė.

Posėdžio sekretorė – Marija Petrulienė.

3. SVARSTYTA. Klaipėdos Maksimo Gorkio progimnazijos pavadinimo pakeitimo ir nuostatų patvirtinimas.

Pranešėja L. Prižgintienė teigė, kad Tarybos sprendimo projektas parengtas, siekiant pakeisti Klaipėdos Maksimo Gorkio progimnazijos (toliau – Progimnazija) pavadinimą ir šią mokyklą vadinti Klaipėdos uostamiesčio progimnazija, atsižvelgus į Progimnazijos bendruomenės sprendimą. Šiuo sprendimo projektu, atsižvelgus į Progimnazijos bendruomenės apsisprendimą, Progimnazija pavadinama Klaipėdos uostamiesčio progimnazija (Progimnazijos 2022-10-17 raštas Nr. (2.24. E) D10-2022/16 E „Dėl mokyklos pavadinimo keitimo“). Progimnazijos pavadinimas sudarytas, vadovaujantis Mokyklų pavadinimų sudarymo ir rašymo taisyklėmis, patvirtintomis Lietuvos Respublikos (toliau – LR) švietimo, mokslo ir sporto ministro 2011 m. liepos 12 d. įsakymu Nr. V-1240. Taip pat šiuo sprendimo projektu tvirtinami Klaipėdos uostamiesčio progimnazijos nuostatai, kurie paruošti, vadovaujantis Nuostatų, įstatų ar statutų įforminimo reikalavimais, patvirtintais LR švietimo, mokslo ir sporto ministro 2011 m. birželio 29 d. įsakymu Nr. V-1164.

L. Juknienė pažymėjo, jog tarybos nariai gavo Asociacijos Klaipėdos miestiečių draugijos pirmininko raštą (2022-12-08 Nr. T4-146).

J. Simonavičiūtė pritarė šiam mokyklos pavadinimui ir bendruomenės apsisprendimui.

N. Puteikienė siūlė, jog šios mokyklos pavadinimo svarstymas būtų išlėstas iki platesnio rato, gal net siūlant jį svarstyti Žymių žmonių, istorinių datų, įvykių įamžinimo ir gatvių pavadinimų suteikimo komisijoje, vadovaujantis Asociacijos Klaipėdos miestiečių draugijos pateiktais siūlymais. Atveriant miestiečiams Klaipėdos miesto istoriją ir vertybes.

A. Cesiulis sakė, kad jam nepatinka šis pateiktas „Uostamiesčio“ pavadinimas, tačiau pritars sprendimo projektui, nes pati bendruomenė apsisprendė dėl šio pavadinimo.

R. Didžiokas gerbdamas mokyklos bendruomenės sprendimą, siūlė paklausti Klaipėdos miesto bendruomenės ar šis pavadinimas jiems priimtinas.

L. Juknienė sakė, kad kuomet mokyklų bendruomenės turėjo rinktis pavadinimus, nesikreipė į miestiečius.

J. Simonavičiūtė sakė, kad iš pasisakymų galima suprasti, jog yra du siūlymai: atidėti sprendimo projektą arba keisti pavadinimą pasiklausus miestiečių bendruomenės ir įvertinus siūlymus.

L. Juknienė siūlė balsuojant apsispręsti dėl sprendimo projekto atidėjimo, įvertinant Komiteto narių siūlymus (BALSUOTA: už – 4 (R. Didžiokas, N. Puteikienė, R. Idzelevičius, E. Kvederis), susilaikė – 3 (L. Juknienė, A. Cesiulis, J. Simonavičiūtė), prieš – 0). Sprendimo projektą atidėjo.

NUTARTA. Atidėti sprendimo projektą, įvertinant Komiteto narių siūlymus.

Posėdžio pirmininkė Laima Juknienė

Posėdžio sekretorė Marija Petrulienė